khistorydata/jeongjo-sjw-relations huggingface dataset:
정조 24년
行護軍鄭尙愚疏曰伏以皇天祖宗默垂眷佑惟我王世子邸下誕擧三加之禮光膺貳極之尊宗社億萬年泰山磐石之基自今伊始中外含生之倫莫不欣欣鼓舞於歡聲喜氣之中臣猥廁近列獲覩盛儀慶忭之忱榮幸之心有倍於人忽於此際以臣名忝執事之列晉秩之命有隕自天臣於前席奉書傳敎而自不覺惝怳震越莫省所以自措也臣姿性庸陋學誠空疎百無肖似最居人下非但同朝之所共知抑亦聖明之所俯燭也釋褐未及一紀華顯之兜攬資級之驟躐殆不漸次而不由公議皆出特旨居常懍惕如集于木至於亞卿之秩古所稱命德之器如臣譾劣初匪可擬當此莫大之慶得參諸臣之末猶不勝榮且耀矣迺又罔功之賞混及無似之賤是豈臣夢寐所到哉以公則有太濫之譏以私則有冥升之憂伊日筵退相對所言者只是受恩如天報答無地八箇字而衆人之嗤點一室之滿盈有不暇及耳臣若不量人器憑恃寵靈揚揚冒進則過福之懼猶屬餘事覆餗之災勢所必至殿下於臣天地也父母也㦖憐曲保之澤安得不有望於造化生成之中耶臣自受命以來兢惶恧蹙鑽地不得而始則義重叩謝黽勉一肅間又連値齋日不敢煩瀆今玆略入文字仰塵崇嚴伏乞聖上曲察由中之懇特垂體下之仁將臣新授職秩亟命收還以重公器以安微分不勝幸甚臣無任云云答曰省疏具悉卿其勿辭行公
정조 24년
庚申二月十一日午時上御便殿右承旨入侍時右承旨徐有聞記事官洪奭周記注官金景煥記事官李存秀檢校提學鄭民始以次進伏訖上敎民始曰卿之病今則何如民始曰日漸消爍殆無餘地而明日則欲出就江郊以爲飮水之計不知何時復入脩門故自力入來欲一覲耿光而退矣上曰殊爲卿悶然矣仍命退諸臣以次退出
정조 24년
庚申二月十一日午時上御便殿右副承旨入侍時右副承旨李羲甲記事官洪奭周記注官金景煥記事官李存秀以次進伏訖命書傳敎曰都承旨左承旨許遞前望單子入之待下批牌招察任又命書榻敎曰尙衣一提調司僕二提調許遞仍命退承史以次退出
정조 24년
行都承旨李冕膺齋宿左承旨徐有聞齋直右承旨徐英輔齋宿左副承旨李羲甲齋直右副承旨朴崙壽齋宿同副承旨崔守魯齋宿注書洪奭周齋宿金啓溫病假注書李允謙齋直事變假注書金箕殷仕
정조 24년
李羲甲啓曰行大司憲李城輔持平權漢緯在外執義朴瑞源掌令吳翰源南惠寬持平李東冕呈辭監察茶時之意敢啓傳曰知道
정조 24년
徐有聞以香室永禧殿酌獻禮受押單子啓親押
정조 24년
承旨前望單子入之李冕膺落點
정조 24년
傳于李冕膺曰承旨房仍都承旨爲吏房右承旨爲軍士房
정조 24년
臺諫前望單子入之大司諫李殷模司諫高宅謙執義張至冕掌令高應觀吳泰彦獻納閔命爀持平李敬臣李義明正言金履載鄭時善落點
정조 24년
李羲甲啓曰大司諫李殷模司諫高宅謙獻納閔命爀正言鄭時善執義張至冕持平李敬臣牌不進罷職傳旨今方捧入而掌令高應觀吳泰彦持平李義明在外明日動駕時兩司侍臣無以備員何以爲之敢稟傳曰違牌者傳旨勿施在外人許遞前望單子入之待下批牌招察任
정조 24년
李冕膺以漢城府言啓曰加資老人草記傳曰今日政下批而八十六歲與九十三歲各一人有之此皆乙卯老職當爲加資者則見漏與否當爲措辭草記而循例書入卿等事難免不察具由更爲草記可也事命下矣兩人之乙卯加資時見漏委折詳細査實則八十六歲人申二徵本以忠淸道唐津人前式年始爲入籍九十三歲人姜德興流寓他鄕不能奠居之致俱爲見漏於乙卯加資時云矣今番抄啓當爲區別而矇然不察循例書入臣等誠不勝惶恐之意敢啓傳曰知道東班正職雖秩卑者旣皆擧論則西班僉萬戶權管之見漏於兵曹下批者如有之一體指名草記政官牌招開政下批可也
정조 24년
傳于李冕膺曰近日追後老職朝官僉樞加設今日政擬入士庶人則可爲者依乙卯年例爲之而外方則狀啓修啓時直爲區別狀聞事分付而偕老者及俱在者竝與其內姓氏懸註之意一體分付
정조 24년
有政吏批行判書金文淳進參判曺允大進參議洪樂游進行都承旨李冕膺進啓曰禮曹參議今當差出而擬望之人乏少承旨竝擬何如傳曰允以徐龍輔爲司僕提調金熙臣爲氷庫別提李尙熙爲濬源殿令成均博士單呂榮徽學錄單李以澹前同知洪絲浩進士回榜今加資憲通政洪茂彬折衝朴泰相武科回榜今加嘉善回榜人依定式加資事承傳韓用鐸爲禮曹參議
정조 24년
正言金履載啓曰臣庸愚譾劣本不合於淸朝耳目之任而身在闕中伏奉除旨分義所在不敢有自來情勢章皇出肅而第臣旣經納言揆以公格不可仍冒請命遞斥臣職答曰依啓今日政差出待下批牌招齋宿
정조 24년
再政以愼性眞爲正言金明鎭爲通川郡守
정조 24년
李冕膺以漢城府言啓曰東班正職雖秩卑者旣皆擧論則西班僉萬戶權管之見漏於兵曹下批者如有之一體指名草記政官牌招開政下批可也事命下矣依傳敎西班見漏人別單書入而東班職中內需司別提金泰煒劉錫亮等亦漏於日前修啓之時故一體書入之意敢啓傳曰知道正職之僉萬戶公然拔去今於提飭之下混入召募別將豈成說又況內司官員旣非正職則尤何可同爲書入乎此等格例不爲分別卿等推考內醫旣用正職之例已有受敎三醫司有罪除非堂上官及曾經兼敎授出身則皆令攸司科治而內醫則拿處今番又不擧論於正職秩者亦甚不察捧納承旨推考問于該院如有年七十人今日政問名特爲下批此後申明定式可也
정조 24년
三政別提金泰煒前別將吳贊周孫世大鄭運恒吳命堅鄭昌輝朴枝茂李輔聖前奉事安泰龜前別將金重河韓世輝別提劉錫亮以上通政以上朝官年七十加一資事承傳
정조 24년
傳于李冕膺曰尙衣提調何以留窠乎今番都監兩老人及書寫官偕老兩老人中擬入事分付資至崇品而偕老卺禮或過或近豈不稀貴之甚乎兩老人子之在京職者必以便近可以爲老往來處待窠差送而雖乏當窠差擬後稟旨相換以示尊高年之意
정조 24년
四政以尹師國爲尙衣提調李是釬爲漢城判官權丕應爲懿陵參奉
정조 24년
五政以朴瑞源爲右通禮崔時淳爲吏曹正郞沈允之爲戶曹佐郞
정조 24년
兵批判書趙鎭寬進參判金履翼病參議李秉喆入直參知李瑞朝病右承旨徐英輔進以文鳳翼尹元柱爲同知朴盈源黃杞爲僉知閔光升爲內禁將朴長卨爲曹司衛將李遇爲忠翊將洪仁燮池海達爲慶熙將兪漢雋爲司禦南衡重爲訓鍊副正曺允遂爲文兼金樂海爲守門將金聖浩爲訓鍊主簿李集斗閔台爀李魯春韓景禹兪漢謨爲護軍任希遠柳憲周李益洙李光德趙祥逵趙瑗權彝性羅烈爲副護軍朴瑞源沈奎魯吳翰源南惠寬李東冕權漢緯李東植爲副司直韓性重沈鎜姜俊欽爲副司果
정조 24년
再政以尹爕彦兪漢翼洪啓祚鄭櫶沈翼賢尹宅東韓道元黃致範金光潤李世郁金致潤李天柱李匡旭張鳳翔兪漢澤鄭喆臣文世出鄭興周韓景璹金景祚崔壽亨徐命基李楨白景重復李春基金碩根丁昌白李興祐河弼晉李春永尹昌臣趙德昌金宅坤金鎭源曺泰柱金世輝崔昌敏金光琦田斗興金泰煒吳鍾周孫世大劉錫亮鄭運恒吳命堅鄭昌輝朴枝茂李輔聖安泰龜金重河劉宗斌李漢昌安重昌韓世輝李翼昌卞觀海李敏德爲僉知
정조 24년
傳于李冕膺曰今日政僉知下批中如有名族令吏曹草記近日五衛將加設之類可以行公者書入老難自力者草記改差僉知加設者肅拜後減下難以肅拜者亦爲減下後草記事分付兵曹諸道老職隨其狀啓來到政院直爲微稟後開政書出各於當日下批下批後具有旨下送各該道臣使之各卽嚴飭守宰分給俾勿如前亂雜致有上言猥屑之弊
정조 24년
李冕膺啓曰明日大駕詣永禧殿入齋室後王大妃殿惠慶宮問安何承旨進去乎敢稟傳曰同副承旨進去
정조 24년
傳于朴崙壽曰明日出宮門路以協陽門爲之
정조 24년
傳于朴崙壽曰發遣吏郞諸執事淸齋與否摘奸以來
정조 24년
李羲甲啓曰明日動駕時侍臣當爲備員兩司除在外外呈告人員竝待開門牌招何如傳曰山林外與在外人許遞前望單子入之待下批牌招察任
정조 24년
臺諫前望單子入之掌令鄭澣趙彦喆持平柳台佐落點
정조 24년
以黃海監司朴基正狀啓進上生靑魚限內不得封進惶恐待罪事傳于徐有聞曰勿待罪事回諭
정조 24년
徐英輔以兵曹言啓曰內吹螺赤及龍虎營兼內吹今春等習角賞格木依啓下別單分等施賞之意敢啓傳曰知道
정조 24년
崔守魯以戶曹言啓曰謹奉傳敎今番陳賀時永興璿派人班首前參奉李尙熙回糧米壹石錢參拾兩幼學李尙蕃等九人各回糧米壹石錢貳拾兩分給之意敢啓傳曰知道
정조 24년
崔守魯以賑恤廳言啓曰謹依傳敎咸興璿派人班首濟用主簿李昌杰回糧米一石錢三十兩進士李若洙等九人各米一石錢二十兩合米十石錢二百十兩卽爲分給之意敢啓傳曰知道
정조 24년
李羲甲以義禁府言啓曰黃海道放未放修啓冊字中本府所管徒配罪人稟秩平山李漢籌鳳山元永麟豐川韓大洪谷山鄭時養卽其地定配罪人平山朴宗和等名下放字書下矣李漢籌元永麟韓大洪鄭時養朴宗和等放送事分付該道道臣之意敢啓傳曰知道
정조 24년
李羲甲以刑曹言啓曰回黃海監司朴基正放未放修啓冊子甕津蔣哲道康翎金道元吳厚氏谷山朴四得遂安金每山金允起白川朴幹白敬泰黃州奴宗世鳳山奴千三白川金哲得安岳奴同伊甕津姜貴乭兔山金昌億信川朴興祿延安梁茂金長連奴興大殷栗奴乭夢長淵金明得殷栗李宗弼信川林就成文化私奴念得長連金德仁松禾李得成金仁商載寧李再榮康翎劉城兔山金龍澤白川金哲圭瑞興金光麗金川鞠允得新溪所坪驛朴介男兔山金應杓新溪安仁宅田一謙長淵奴卜金新溪朴師得兔山禹廷台韓道贊安岳鄭南秀兔山李春得長淵金有得豐川朴道根奴春再松禾洪時福文化朴福才長連金二金長淵趙源璧延安朴用得信川金泰郁長連李廷仁長淵沈永之文化金國用松禾奴點乭伊信川馬興得白川安衡臣康翎裵夫淡松禾李光迪李春興長連李三福康翎僧信還安岳李春得文化鄭萬錫遂安曺東文兔山韓得養文化奴興得殷栗朴小老味長連金得一李春得新溪金屎三長淵韓宗圭康翎李仁長延安崔聖信遂安鄭尙乭白川洪森列長連朴完卜殷栗吳命毅谷山林普鎭載寧朴東右李賢沃金川金采信松禾金龍瑞康翎咸弼斗邊春郁谷山蘇鎭復信川千明云安岳朴光福殷栗劉興蕃載寧尹昌仁鳳山李喆夢海州金洛白翎鎭李萬羽谷山李儀國韓就江李載卜白翎鎭申光周金履周李漢卜長淵朴贊儀載寧白東五兔山朴大良谷山宋夏雲載寧朴處恭遂安金必用金川成大星信川金豐山康翎金召吏甕津李仁伯孫昌遜千一淸遂安宋啓獻谷山林大元新溪吳仲煥谷山文致良新溪朴慶輝崔遇龍延安李之永瑞興鄭日權長淵韓致順兔山林巴回文化李喆行長淵文章五長連金致洪甕津任百俊未至配所寧海任啓行放字書下依書下蒙放罪人等卽爲放送事發關分付于各該道臣之意敢啓傳曰知道
정조 24년
庚申二月十二日辰時上御便殿左承旨入侍時左承旨徐有聞假注書李允謙記注官金景煥承膺祚以次進伏訖上曰明日親押當於齋殿爲之以此知悉酌獻禮親祭祭文中有震邸云云命賤臣震字改書以貳字仍敎曰先朝凡屬春邸文字勿用震字事曾有受敎此後亦勿用震字事言于大提學仍命退承史以次退出
정조 24년
行都承旨李冕膺坐左承旨徐有聞坐直右承旨徐英輔坐左副承旨李羲甲坐右副承旨朴崙壽坐同副承旨崔守魯坐直注書洪奭周仕直金啓溫病假注書李允謙仕事變假注書金箕殷仕
정조 24년
大駕詣永禧殿入齋室後內閣政院藥房口傳問安答曰知道
정조 24년
王大妃殿惠慶宮遣承旨問安答曰知道
정조 24년
徐英輔啓曰司僕內乘來言捲簾取稟傳曰捲三面
정조 24년
崔守魯啓曰王大妃殿惠慶宮問安進去下直之意敢啓傳曰知道
정조 24년
傳于徐有聞曰庚申榜進士回榜老人洪絲浩武科回榜老人朴泰相肅拜後入侍
정조 24년
徐有聞啓曰領議政李秉模左議政沈煥之右議政李時秀率禮堂來詣請對矣傳曰入侍
정조 24년
徐有聞以禮曹言啓曰王世子冠禮冊儲後宗廟永寧殿景慕宮展謁吉日以今月念前來月旬前推擇以入事命下矣令日官池景喆推擇則今二月十八日十九日二十八日俱吉云以何日定行乎敢稟傳曰以十九日爲之可也
정조 24년
徐有聞以承文院都提調意啓曰今番使命當以陳奏兼奏請使爲稱而該曹以奏請使啓下矣以此分付該曹付標奏文體重令文任撰出何如傳曰允領相與文衡各撰一本以進可也
정조 24년
徐有聞以奉常寺都提調提調意啓曰祭享所用春等中脯三百三十八貼八條今二月十三日畢造而所入牛隻爲三十四首矣進上看品中脯二貼依定式封進之意敢啓傳曰知道
정조 24년
庚申二月十三日辰時上詣永禧殿酌獻禮親祭入侍時行都承旨李冕膺左承旨徐有聞右承旨徐英輔左副承旨李羲甲右副承旨朴崙壽同副承旨崔守魯記事官洪奭周假注書李允謙記注官承膺祚記事官李存秀檢校直提學李晩秀檢校直閣徐榮輔沈象奎原任直閣金近淳以次侍立時至通禮跪啓外辦上具遠遊冠絳紗袍乘輿出宣化門協陽門降輿乘輦藥房都提調李時秀進前曰侵早勞動聖體若何上曰一樣矣時秀曰慈宮手部㾿候昨日艾灸以後果得差復之慶乎上曰尙未快減伏悶仍命進發由肅章門進善門出敦化門少駐通禮跪啓進發近侍以次隨駕至永禧殿紅箭門外降輦乘輿入殿大門至齋殿門外降輿入齋殿命有聞入侍上曰百官斯速整齊於神門外事分付賤臣承命分付通禮跪啓外辦上改具冕服詣版位行望殿禮引儀唱鞠躬四拜而唱聲不能成樣上曰莫重行禮時引儀呼唱之如是駭然者專由於贊儀不善擧行之致贊儀則事過後當嚴處酌獻禮行禮時更以善唱者待令事分付仍由西挾門詣殿內奉審上曰奉審訖當行酌獻禮承史閣臣以次輪回改服冕膺等以次改服以入命諸承旨各室陳饌時至引儀唱行禮左右通禮前導上降自東階詣版位行四拜禮宗親文武百官亦以次行禮贊禮前導詣盥洗位盥洗訖陞詣第一室樽所西向立仍詣神位前三上香少退跪仍執爵獻爵訖大祝進詣讀祝贊禮啓請俯伏興平身上平身次詣各室以次行禮亦如上儀訖贊禮前導降詣版位行四拜禮復行四拜禮訖命大祝等撤饌贊禮前導仍詣望燎位燎訖還御齋殿上曰今當回鑾百官先爲出待於祗迎所事分付賤臣承命出傳命召入本殿行首守僕敎曰汝以年少守僕善爲擧行今該曹木二疋施賞其外守僕及熟手輩各給木一疋以此知悉有聞承命分付少頃通禮跪啓外辦上改具遠遊冠絳紗袍以出乘輿出殿大門至紅箭門外降輿乘輦通禮跪啓進發侍臣以次隨駕由銅峴前路小廣通橋大廣通橋鐘閣前路入敦化門命有聞解嚴仍入進善門肅章門協陽門宣化門還內諸臣以次退出
정조 24년
庚申二月十三日午時上御便殿大臣禮堂入侍判尹同爲入侍時左承旨徐有聞記事官洪奭周記注官金景煥記事官李存秀領議政李秉模左議政沈煥之右議政李時秀禮曹判書李晩秀參判鄭大容參議韓用鐸漢城判尹李祖承以次進伏訖秉模曰今日日氣稍寒而侵早動駕聖體若何上曰一樣矣秉模曰王大妃殿氣候若何上曰一樣矣秉模曰惠慶宮氣候若何上曰近有手部㾿候今稍向差而予於其間不知何以經過矣時秀曰今則顯有夬復之效乎上曰果有減勢矣上曰揀擇定日例自禮曹草記而今番則旣以冊儲都監仍用事體有異故因卿等請對而特爲引接矣秉模曰王世子嬪揀擇收單今旣齊到入啓矣初揀擇吉日當令該曹推擇以何間爲定乎上曰今番皆遵顯廟辛卯謄錄而孝廟朝爲顯廟冊嬪也以辛卯春應選載於淸風家家乘今亦當於春兩朔中爲之以念後擇吉可也出擧條晩秀曰初揀擇吉日以念後擇入事命下矣問于日官池景喆則今二十六日二十八日爲吉云以何日擧行乎上曰以二十六日爲之而衣服切勿侈靡之意判尹旣承筵敎以此知委可也出擧條晩秀曰初揀擇處所以何處爲之乎上曰集福軒爲之可也出擧條晩秀曰處子詣闕門路辛卯年由通化門今番則何以爲之乎上曰門路亦依辛卯年例爲之可也出擧條上曰揀擇時服飾切勿華靡衣裳則用綿紬或禾紬而毋敢用緞已製唐衣者雖不必改製而其未製者用挾幕只爲好簇頭里亦只用一玉板而毋敢施七寶等裝飾以此意詳細知委於應參諸家家長中如有可以通報者直爲通報而其餘則令部官知委也晩秀曰揀擇日字旣以二十六日爲定矣外方捧單處以趁期上來之意撥馬知委何如上曰只問其已上來與否而未及上來者不必知委矣京外捧單合爲幾張晩秀曰合爲六十七張而其中有頉者爲五張矣上曰揀擇時必難盡爲入來判尹預爲詳問於諸家以其入參都數更爲陳達也又敎晩秀曰謄錄果已詳細抄出乎晩秀曰謄錄之抄出者亦多未備而幸卯儀軌則只在於外史庫云矣上曰更爲取考形止案以奏也命書禮曹草記批旨訖晩秀曰王世子廟謁擇日草記以十九日爲之事命下矣取考己卯謄錄冊禮後廟謁時大朝同爲展謁矣今番則何以爲之乎上曰依己卯年例爲之可也出擧條晩秀曰王世子廟謁時禮文內宗廟大門外下輦步入而自大門至齋室相距稍遠故前後謄錄皆因下敎至大門外降輦乘輿至石橋前降輿矣今番亦依此爲之而景慕宮展謁時亦以齋室稍近處降輿磨鍊儀註乎上曰依爲之出擧條晩秀曰王世子廟謁時殿下同爲展謁事命下矣出還宮時闕門外及宗廟景慕宮大門外王世子有祗迎之節何以爲之乎上曰衛內當隨詣以此磨鍊可也出擧條晩秀曰廟謁後殿下奉審時王世子當爲隨陞而以沖年行禮之爲難謹考已例亦有仍立拜位之時矣今番亦依此磨鍊乎上曰足可以行禮矣日前冠冊行禮時予則以不爲親臨之故未能見之而聞於諸臣之言皆曰善爲云矣秉模曰今番使行時用京盤纏與求請間當有指一稟定矣上曰此則從後出擧條稟定爲好而勅行出來若在盛暑則酬應必多難處使行入去以何間爲定則可使勅行之來在於八九月間耶秉模曰使行入去與勅行出來之間日字之遲速已例不一難以預度矣煥之起伏欲有所奏上曰今日好日也不必爲他語卿等須卽退出也秉模等退出上曰判尹入侍則以榻敎書出也有聞承書榻敎曰判尹入侍仍命退承史以次退出
정조 24년
庚申二月十三日午時上御便殿禮房承旨回榜老人入侍時左承旨徐有聞記事官洪奭周記注官金景煥記事官李存秀回榜進士洪絲浩回榜武科朴泰相以次進伏訖上敎絲浩曰年幾何絲浩曰八十一歲矣上曰筋力甚好矣寢食何如絲浩曰筋力衰朽寢食亦減矣上曰視聽似不至甚衰矣絲浩曰耳不甚聾而眼亦能看字矣上曰能辨曆書之小註否絲浩曰亦能看得矣上曰眞可謂人瑞也仍敎賤臣曰此老人於故大司諫洪聖輔爲何親賤臣對曰未能詳知矣上仍下詢於絲浩絲浩曰卽臣之先臣也上曰然乎尤爲貴矣俄問于注書而注書後生也不能詳知矣故諫長辛壬年樹立可謂偉矣此注書家先故亦有其時卓絶之樹立而以其處地猶屬當然之事至於卿家樹立予之尤所歎尙者也仍命書傳敎曰今日見回榜老人洪絲浩年爲八十一歲而韶容皓髮恰似五六十歲老人步屧如壯年登降拜趨皆如意視辨曆註聰應細語似此康壯氣力實所初見可謂朝廷之人瑞況其先卽故諫長洪聖輔也其樹立與聲名至今傳道予嘗所稱之者今其子享大耋科甲重回豈不稀貴之甚乎知中樞加設除授仍兼摠管令該曹優送宴需又命書榻敎曰摠管中兼帶內閣人許遞仍敎曰卿以蔭官今躋卿宰之列可謂貴矣方令壯營賜樂出去時須乘軺軒多率帶隷以樂前導歸拜家廟也聞有姪云亦欲收用而不必一時竝擧故姑竢之矣又敎曰樞銜及摠管肅拜皆卽於萬八門外爲之而亦用一坐再至之禮也卿可以入直否絲浩曰當量筋力爲之矣上曰事甚稀貴卿須一日入直而廟謁在近亦須一參侍衛以行摠管之事也敎泰相曰年幾何乎泰相曰八十五歲矣上曰居住何地曾經何職泰相曰居在開城府而未經正職矣上曰筋力甚健矣能善寢啖乎泰相曰善寢善啖矣上曰子孫中有可合京軍門收用者乎泰相曰孫子及兄孫方率來而見爲本卿軍官矣上曰能記何年之登第否泰相曰二十五歲登第矣上敎絲浩曰卿之小成果是何科絲浩曰三殿加上尊號增廣也上曰奏對之分明不似老人矣卿則居何處絲浩曰居在藥峴矣上曰今日日氣猶寒故爲老人慮之矣實不料筋力之若是强健也又敎曰武科回榜人亦令同知下批卽爲追榮也命書傳敎曰武科回榜年八十五歲老人朴泰相膂力之愆可謂矍鑠哉還鄕時給馬令守臣優給宴需米綿其孫令京軍門收用後草記仍命退諸臣以次退出
정조 24년
行都承旨李冕膺坐左承旨徐有聞坐直右承旨未差左副承旨李羲甲坐直右副承旨朴崙壽坐同副承旨崔守魯坐注書洪奭周仕金啓溫病假注書李允謙仕直事變假注書金箕殷仕
정조 24년
李羲甲啓曰行大司憲李城輔在外執義張至冕掌令趙彦喆鄭澣持平李敬臣呈辭持平柳台佐傳旨未下監察茶時之意敢啓傳曰知道
정조 24년
傳子徐有聞曰禮房承旨馳詣宗廟景慕宮奉審摘奸以來
정조 24년
傳于徐有聞曰弘陵獻官閣臣進去本陵奉審後局內諸陵一體奉審以來
정조 24년
傳于李冕膺曰右承旨許遞前望單子入之待下批牌招察任
정조 24년
承旨前望單子入之洪樂游落點
정조 24년
傳于徐有聞曰坐直承旨入侍
정조 24년
以內醫院副提調望筒傳于徐有聞曰前提調仍任
정조 24년
嘉山民金錫泰書啓臣於今月初七日詣外西山周行看審是白乎則鞍峴下洞有枯松三株斫根是白乎矣體如大椽而皆以鉅斫去是白乎旀白蓮山下及坪松田松蔚茂處枝松斫痕許多是白去乙問其委折是白乎則今番勅行時慕華峴路植所入是如爲白乎旀所經處生松斫痕無乎而鞍峴等處所植穉松皆有蒼蔚之漸是白乎旀初九日詣外北山是白乎則字內生松斫痕無乎是白乎矣浮石洞及文殊峯下洞各有枯松一株斫痕而體如小椽是白遣十一日詣城北屯是白乎則屯內無頉而山腰上所植橡實長可二三寸者姑無成林之望是白乎矣所播松子則往往䕺生而所見勝於橡實是白乎旀仍詣外東山是白乎則字內無頉是白遣十二日夕詣外南山是白乎則字內植松皆得蘇醒所見似勝於去冬是白乎旀斫痕則無乎是白遣各山字內壇所亦皆無頉是白齊傳曰特爲復官
정조 24년
李冕膺以吏曹言啓曰今此先農壇祭亞獻官前承旨洪樂游時無職名令該曹口傳付軍職何如傳曰允
정조 24년
兵曹口傳政事副護軍洪樂游
정조 24년
李羲甲以都摠府言啓曰今日入直內三廳武兼禁軍及軍兵等當爲中日習射而國忌齋戒相値不得爲之之意敢啓傳曰知道
정조 24년
李冕膺以吏曹言啓曰今日政僉知下批中如有名族令吏曹草記事命下矣新除僉知中朴盈源卽故大司成東說六代孫黃杞卽故監司敬中五代孫尹爕彦卽故府尹理孫鄭櫶卽文淸公澈六代孫兪漢翼卽故參判櫶玄孫洪繼祚卽故左贊成景舟八代孫沈翼賢卽故參奉稷曾孫尹宅東卽故判書履之五代孫矣敢啓傳曰分付兵曹可合五將者加設二窠從其年歲多少以次擬入肅拜後減下可也
정조 24년
李羲甲以兵曹言啓曰今二月十六日入直訓鍊都監哨官李寅範誤以前哨官李亨馥書來草省記以致受點於莫重番單子臣之矇然不察萬萬惶恐而原單子改付標以入該營之誤書省記極爲駭然該大將從重推考何如傳曰允當該入直堂上遞差郞廳拿處可也
정조 24년
李羲甲以司僕寺一二提調意啓曰前因京畿監司徐有防所啓御乘外捉納京畿驛馬之弊一切痛禁事有所定式矣近來御乘馬極爲苟簡之際慶安驛適有可合之馬故自本寺今方看品留養而若無申明定式之事則日後之弊難保其必無而伊時擧措中察訪領納一款蓋欲防弊而反多貽弊此後則畿驛驛馬中如有可合御乘者牽來看品後內乘卽爲微稟本寺仍卽草記以爲重御乘軫驛弊兩行不悖之地如有不合御乘而憑藉捉入又或不爲微稟自下彌縫則當該內乘從重論勘之意一體定式何如傳曰允外寺則雖駕轎馬無敢捉立如是定式之後內寺若非眞御乘則不可以可合御乘入稟此草記內外寺及畿營畿驛書揭以示重馬政之意可也
정조 24년
李羲甲以御營廳言啓曰依傳敎八十五歲回榜老人朴泰相孫閑良朴光林本廳別武士差定之意敢啓傳曰知道
정조 24년
庚申二月十四日酉時上御便殿左承旨入侍時左承旨徐有聞假注書李允謙記注官金景煥承膺祚以次進伏訖命書傳敎曰承旨中差祭人許遞前望單子入之待下批牌招察任有聞曰各處壇享陪奉神位版時或以初獻官亞獻官中進詣或以典祀官大祝中進詣而又於還奉之時其例不一自今爲始初獻以下諸執事受香祝齊進太常兼爲陪往而還奉時亦依此爲之似好故適因言端敢此仰達矣上曰依爲之出擧條命書榻敎曰神聖柄消毒膏桑灰水封入于惠慶宮仍命退承史以次退出
정조 24년
行都承旨李冕膺坐行左承旨李益運未肅拜右承旨徐有聞坐直左副承旨李羲甲坐右副承旨朴崙壽坐直同副承旨崔守魯坐注書洪奭周仕直金啓溫病假注書李允謙仕事變假注書金箕殷仕
정조 24년
藥房都提調李時秀提調李秉鼎副提調徐有聞啓曰伏未審日間聖體若何寢睡水剌之節何如臣等率諸御醫趁早入診詳察聖候爲宜王大妃殿氣候何如惠慶宮氣候何如臣等不任區區伏慮敢來問安竝此仰稟答曰知道慈殿氣候一樣慈宮類癤之候夜間連爲付藥卿等不必入侍矣至於問候以張大必不安於慈心卿等仰體此意切勿爲之宜矣
정조 24년
王大妃殿惠慶宮中宮殿世子宮藥房口傳問安答曰知道
정조 24년
大殿王大妃殿惠慶宮中宮殿世子宮內閣政院藥房夕問安答曰知道
정조 24년
李羲甲啓曰行大司憲李城輔在外執義張至冕掌令趙彦哲鄭澣持平李敬臣呈辭持平柳台佐傳旨未下監察茶時之意敢啓傳曰知道
정조 24년
李羲甲啓曰備邊司郞廳來言今日賓廳日次而國忌正日相値不得來會云矣敢啓傳曰知道
정조 24년
傳于徐有聞曰左副承旨馳詣受香所奉審摘奸以來
정조 24년
徐有聞啓曰領議政李秉模左議政沈煥之爲承候來待矣傳曰入侍
정조 24년
傳于李冕膺曰承旨前望單子入之
정조 24년
承旨前望單子入之曺允大落點
정조 24년
李冕膺啓曰行吏曹判書金文淳牌不進推考傳旨今方捧入而開政命下之後如是違牌事甚未安判書參判更卽牌招何如傳曰允
정조 24년
李冕膺啓曰行吏曹判書金文淳再牌不進推考傳旨今方捧入而開政命下之後如是違牌極爲未安所當更請牌招而係是一日三牌何以爲之敢稟傳曰更爲牌招
정조 24년
李冕膺啓曰行吏曹判書金文淳三牌不進推考傳旨今方捧入而開政命下之後連事違召誠極未安所當更請牌招而係是一日四牌何以爲之敢稟傳曰今聞其實病勢難行公云許遞與參議前望單子入之參判仍任卽爲牌招開政
정조 24년
朴崙壽以兵曹言啓曰本曹正郞柳畊以進賀兼謝恩使書狀官赴燕而今當事務之甚繁有難等待其回還姑爲改差何如傳曰允
정조 24년
有政吏批判書未差參判曺允大進參議未差右承旨徐有聞進啓曰判書參議俱未差小臣獨政未安何以爲之敢稟傳曰仍爲之以沈鎜爲兵曹正郞金履載爲直講尹仁基爲掌樂主簿徐觀淳爲宣陵直長
정조 24년
兵批判書趙鎭寬進參判尹光普病參議李秉喆入直參知李瑞朝傳旨未下右副承旨朴崙壽進以尹爕彦尹宅東爲五衛將尹斗基爲翊贊安國衡李燁爲部將小坡兒權管南學鵬同知洪仁爕上護軍金文淳副護軍徐英輔副司直高應觀吳泰彦李義明副司果金履載柳畊李羲淵以上竝單付
정조 24년
吏曹堂上前望單子入之判書徐龍輔參議金羲淳落點
정조 24년
徐有聞以禮曹言啓曰大報壇祭享每年三月上旬內擇日擧行事定式矣吉日令日官池景喆推擇則來三月初七日爲吉云以此日定行而初雖以親祭磨鍊亦多有攝行之例今番則何以爲之乎敢稟傳曰攝儀
정조 24년
庚申二月十五日申時上御便殿藥房入侍領議政左議政承候入侍時藥房都提調李時秀提調李秉鼎副提調徐有聞記事官洪奭周記注官承膺祚記事官李存秀領議政李秉模左議政沈煥之檢校直提學李晩秀檢校直閣沈象奎醫官康命吉柳光翼李敬培朴春源金孝儉李惟鑑玄必采以次進伏訖秉模等曰日間聖體若何上曰慈宮自初四五日間有手部類癤之候其大如栗而似疔非疔似腫非腫初用治腫之藥而漸致添加因康命吉之言灸艾六十餘壯始爲見效而針破之後膿汁亦多出再昨則果顯有減勢故卿等入來之時亦以向差之意言及矣以其針未深入之故腫處復合有更爲成膿之慮而今日則比昨差勝膿汁亦連出予之以此焦慮何可勝言而慈心每以張大爲慮故藥院問候亦不令爲之矣今旣多日而外廷之尙未聞知者亦不可不念藥院日次之批以慈宮氣候一樣爲答者亦未安故今日則旣於藥院之批言之而仍又引見卿等矣時秀曰傅貼之藥果爲連用乎上曰神聖柄及桑灰水今方連用矣患候今已多日以手部之浮高雖難於坐臥之節而元氣則不至甚憊是爲萬幸昨春感候之彌留便是年來初經而症勢稍減之後纔過三四日動作凡節無異常時本來神氣之康旺此可以仰認矣康命吉於昨春靜攝時預以十二日爲差復之期而藥則只用忍冬茶矣及至十二日之後果如其言秋間患候時以琥瓠收效者亦是命吉之力且渠非治腫之醫而今番亦能奏效可謂奇特不可無別般酬勞之擧矣秉模曰慈候尙未夬復廷候不可不爲之矣上曰事體固然而慈心每慮其張大今日則只爲藥房及政院內閣夕問安而明日亦當召見卿等廷候則明日爲之也時秀曰藥院則不可不直宿矣上曰直宿則置之也時秀曰伏聞以聖心之焦慮近日以來全未寢睡云如是則慈宮靜攝之中亦豈不反爲貽慮乎欲安慈心莫如調攝聖躬伏乞深加留意於節宣之方而醫官今方待令使之入診後進御湯劑仍爲議定似好矣上曰以煩鬱之故旣不能服蔘劑而他藥則亦無可服者矣命書榻敎曰神聖柄消毒膏桑灰水木麥淋水封入于惠慶宮又命書榻敎曰王大妃殿進御香橘飮自今日一貼式限三貼煎入又命書傳敎曰今日何日追慕冞切領相雖有歷擧而淸風家人先欲收用未免見拔當此日達城奉祀之家何不霑祿仕乎前參奉徐觀淳今日政復職調用如無窠作窠擬入政官牌招開政仍命退諸臣以次退出
정조 24년
行都承旨李冕膺病行左承旨李益運病右承旨徐有聞坐直左副承旨李羲甲坐右副承旨朴崙壽坐同副承旨崔守魯坐直注書洪奭周仕直金啓溫病假注書李允謙仕事變假注書金箕殷仕
정조 24년
大殿王大妃殿惠慶宮中宮殿世子宮內閣政院玉堂宗親儀賓朝廷二品以上六曹堂上朝問安答曰勿爲問安
정조 24년
大殿王大妃殿惠慶宮中宮殿世子宮藥房朝問安答曰知道
정조 24년
大殿王大妃殿惠慶宮中宮殿世子宮藥房夕問安答曰勿爲問安
정조 24년
徐有聞啓曰領議政李秉模左議政沈煥之爲承候來待矣傳曰引見內局時卿等隨入可也
정조 24년
李羲甲啓曰行大司憲李城輔在外執義張至冕掌令趙彦哲鄭澣持平李敬臣呈辭柳台佐傳旨未下監察茶時之意敢啓傳曰知道
정조 24년
傳于李羲甲曰今番武科初試規矩依乙卯年例知委
정조 24년
李羲甲以兵曹言啓曰王世子冠禮冊儲慶科庭試文武科初試以來三月二十一日設行事自禮曹推擇啓下矣在前冊禮冠禮慶科武科初試取人之數多寡不同或取六百人或取八百人或取一千人而今此文科初試之數依癸亥年例取一千人事命下矣取考癸亥年武科初試之數則取五百人今番則取幾人乎敢稟傳曰初試取八百人可也
정조 24년
朴崙壽以戶曹言啓曰貢人舊遺在一萬石蕩減而尙方進排貢人倍數蕩減事命下矣謹依廟堂知委一萬石中二千五百石劃給尙衣院案付貢人自本院分俵七千五百石以各貢己亥庚子兩年遺在抄出而兩年之無遺在者又自辛丑至己酉抄出分排蕩減尙方進排貢人則自己亥至丁巳以各其最久一年條抄出比他貢倍數蕩減實數別單書入之意敢啓傳曰知道
정조 24년
李羲甲以兵曹言啓曰今二月十七日武臣堂上朔試射日次而以國忌正日不得爲之之意敢啓傳曰知道
정조 24년
李羲甲以兵曹言啓曰今二月十九日王世子冠禮冊儲後宗廟永寧殿景慕宮展謁時大駕同爲展謁事命下矣何營軍兵隨駕何營軍兵留陣禁軍及馬步軍以幾番幾哨磨鍊而餘軍留營何以爲之乎敢稟傳曰訓局步軍十五哨馬軍五哨禁軍五番磨鍊其外兩營留陣置之可也
정조 24년
李羲甲以兵曹言啓曰今二月十九日王世子冠禮冊儲後詣宗廟展謁永寧殿展謁景慕宮展謁時陪衛及禁軍王十人挾輿軍四十名當爲磨鍊而旣承衛內當隨詣之命前後牌軍兵勿爲磨鍊何如傳曰允今番則衛內隨駕禁軍置之挾輿軍二十名爲之可也
정조 24년
庚申二月十六日未時上御便殿藥房入侍領議政左議政承候入侍時藥房都提調李時秀提調李秉鼎副提調徐有聞記事官洪奭周記注官金景煥記事官李存秀領議政李秉模左議政沈煥之原任直提學徐鼎修檢校直提學李晩秀原任直提學鄭大容原任直閣金勉柱檢校直閣徐榮輔原任直閣金祖淳檢校直閣沈象奎醫官康命吉柳光翼李敬培朴春源金孝儉李惟鑑玄必采以次進伏訖秉模曰朝於藥院之批伏承慈宮益有差意之敎矣其間果益有減勢乎上曰慈候比昨大抵差勝而下慮尙未夬弛矣時秀曰旣已向差則自當漸臻夬復大抵治腫之法不當求太速之效矣秉模曰聖心因此焦勞寢睡之失時已至多日下情實爲悶迫矣上曰正月一朔予不知何以經過而今朔之不得穩睡亦已爲十晝十一夜然而亦不甚難矣卿等之日日入來旣爲慈宮之貽慮而予亦以此用心明日則須勿入來也秉模曰臣等之逐日赴公初非難事則何必以此仰貽聖慮乎庭候雖命勿爲而臣等則何可不入來乎上曰晩間更觀慈候之動靜當有下敎卿等姑爲退出也敎晩秀曰廟謁時凡節多有講定者而姑未下敎矣旣以衛內隨駕磨鍊故館峴外闕門及御路皆不爲下輿以此磨鍊可也晩秀曰外白內嚴節次皆當不爲磨鍊矣上曰師傅祗迎則東宮亦當下輿故例遣說書以勿爲祗迎之意往傳依此例爲之也晩秀曰門路則以敦化門出宮弘化門還宮磨鍊於儀注中乎上曰依此爲之也命書榻敎曰木麥淋水封入于惠慶宮又命書榻敎曰惠慶宮封入桑灰水停止仍命退諸臣以次退出
정조 24년
都承旨未差左承旨未差右承旨徐有聞坐直左副承旨李羲甲生右副承旨朴崙壽坐同副承旨崔守魯坐直注書洪奭周仕金啓溫病假注書李允謙仕直事變假注書金箕殷仕
정조 24년
藥房都提調李時秀提調李秉鼎副提調徐有聞啓曰伏未審夜間聖體若何寢睡水剌之節何如惠慶宮靜攝中氣候若何神聖柄木麥淋水連爲進用而症候諸節益臻差復之慶乎臣等率諸御醫趁早入侍詳察慈候議定繼進之方爲宜臣等不任達宵焦慮敢來問安竝此仰稟答曰知道慈候差勝後一樣啓辭問候與口啓皆勿爲之宜矣
정조 24년
徐有聞啓曰來二十一日朝參日次矣敢稟傳曰停
정조 24년
徐有聞啓曰領議政李秉模左議政沈煥之爲承候來待矣傳曰診筵同爲入侍
정조 24년
徐有聞啓曰吏曹判書徐龍輔參判曺允大參議金羲淳牌不進推考傳旨及罷職傳旨今方捧入而開政命下之後如是違牌事甚未安判書參判更爲牌招何如傳曰今政豈可違牌乎參議只推與長亞堂更卽牌招
정조 24년
有政吏批判書徐龍輔進參判曺允大進參議未差右承旨徐有聞進以金文淳爲右參贊洪義浩爲兵曹參知李德鉉爲典籍韓性重爲引儀李羲淵爲司宰主簿輔德單金羲淳仍任事承傳行護軍白成一嘉善今加嘉義副司果鄭允僑禦侮今加通政已上加資事承傳再政以康命吉爲楊州牧使左參贊金文淳右參贊黃昇源兵曹參議洪義浩參知李秉喆以上竝單付
정조 24년
兵批判書趙鎭寬進參判金履翼入直參議李秉喆病參知未差同副承旨崔守魯進以徐應輔爲翊贊副護軍李瑞朝再政以朴宗輔爲衛率護軍單李冕膺李益運
정조 24년
傳于徐有聞曰不爲仕進承旨許遞前望單子入之待下批牌招察任
정조 24년
李羲甲以都摠府言啓曰今日入直內三廳武兼禁軍及軍兵等當爲中日習射而國忌正日相値不得爲之之意敢啓傳曰知道
정조 24년
庚申二月十七日未時上御便殿藥房入侍大臣率禮堂請對入侍時藥房都提調李時秀提調李秉鼎副提調徐有聞記事官洪奭周記注官承膺祚記事官李存秀領議政李秉模左議政沈煥之禮曹判書李晩秀參判鄭大容原任直提學徐鼎修原任直閣金勉柱檢校直閣徐榮輔原任直閣金祖淳檢校直閣沈象奎醫官康命吉柳光翼金孝儉朴春源李敬培玄必采安昌禧鄭允僑以次進伏訖秉模等曰夜間聖體若何上曰一樣矣秉模曰慈宮靜攝中諸節今則益臻夬復乎上曰昨晩以後則痛勢甚緊以至徹夜顧予罔措之狀何可但以焦迫言而腫處之浮高亦漸盛大侵及手背而亦近掌心矣俄者受鍼之後膿血盡出痛勢卽爲夬祛浮高處雖未卽平而前所不能近手之處今雖按摩亦不以爲難諸節亦幾如常萬萬慶幸矣秉模等曰昨夜焦惶之狀臣等猶未詳知而今承夬復之敎實是莫大之慶也時秀曰臣則以昨夜藥水之連爲封入仰想聖心之徹夜焦勞實爲罔措矣今承下敎不勝慶抃之忱矣上曰日前雖已開穴而鍼勢只及皮膚膿汁尙未盡出故旣開之後無異於未開之前今番則入鍼旣深且廣果有卽時之顯效矣慈宮平日雖在冬月必平早開門而坐昨春症候甚爲非輕而亦不用蔘劑今番靜攝中昨日以前則無日不盥洗雖以行步爲難而房堗之間時亦往來仰覩之時雖爲悶迫而自來元氣之康旺實爲萬幸矣時秀曰今則用何藥傅貼乎上曰今方用糯飯矣時秀曰聖躬焦勞旣至多日而且連夜未能寢睡醫官使之入診宜矣上曰正月一朔旣不知何以經過而今番焦慮罔措之狀尤難盡喩矣然亦何必入診乎今番慈候非疔非腫治法有難膠柱而終始奏效皆是康命吉之功鄭允僑之執鍼功亦不少矣秉模曰皇穹默佑景祿滋至慈宮類癤之候今日受鍼後快奏勿藥之喜臣民蹈忭曷有其極其間聖心之焦勞憂遑凡幾日矣宸誠所格諸節遄臻平復此實擧國莫大之慶應行飾慶之典禮宜無間於直宿與否卽令禮堂稟定擧行何如煥之曰慈候彌留聖心焦勞今幾浹旬矣臣等憂煎罔措之餘一鍼奏效諸節臻和際玆臣民蹈忭之辰又受祖宗眷佑之庥志慶飾喜之擧焉可已乎時秀曰慈候浹旬靜攝聖心多日焦勞何幸今日受鍼之後夬復天和此實宸誠所格皇穹垂騭亟擧應行之禮以飾莫大之慶卽臣等區區之望也晩秀曰慈候康復實是宗社莫大之慶賀儀卽應行典禮擇吉擧行以副擧國臣民顒祝之情臣等之望也大容曰有慶則有賀自是典禮而値此莫大之慶仰請賀儀實係應行之例亟賜允從區區之望也上曰以今歡喜慶幸之心卽擧賀儀豈待群請而廷候承安之節慈心猶欲勿爲況此上告下布之禮尤當以張大難之且直宿之滿十日稱賀論賞卽亦受敎卿等之請雖若此在予遵受敎體慈心之道難以許之矣出擧條上曰今番症候乃是數十年來初有而今日夬復眞所謂天佑神助予心慶幸何以形喩正告下布固合重其事之道而慈心旣以張大爲不安且當慶禮荐擧之際豐豫之戒亦所當念雖不若例爲之頒諸朝紙使中外咸知則亦何異於下布乎時秀曰今此莫大之慶有不必以直宿與否爲拘矣上曰雖不直宿卿等之效勞則無異於直宿矣明日則卿等不入來然後予心始可以安矣秉模曰臣等初安有所勞乎明日何敢不入來也時秀曰他大臣雖不入來藥院則尤何可不入乎口啓及啓辭雖命勿爲而口傳問安則當爲之矣上曰此亦勿爲之宜矣秉模曰臣等之必欲入來非但以事面而然也明日若未承候則下忱豈不悶菀乎上曰旣欲入來則差晩後入來宜矣時秀曰旣已入來則何敢差晩乎命書榻敎曰慈宮受鍼後藥房內閣朝廷政院玉堂問安勿爲之又命書傳敎曰明日朝廷翌日問安竝勿爲之筵中旣下敎雖藥院亦不爲之然後慈心可安以此知悉又命書榻敎曰惠慶宮封入未麥淋水停止又命書傳敎曰慈候類癤之證浹旬焦遑幸荷垂騭之庥鍼灸奏功不日勿藥今予識慶祝喜之心何以形喩乎旣體謙挹之慈心直宿診候皆不若例藥院諸臣雖難施賞先灸後鍼各適其宜莫非首醫康命吉之功而聞已資窮畿邑牧使今政內移作窠後差送執鍼醫官白成一鄭允僑加資待令醫官康晉三朴春源吳千根半熟馬一匹賜給掌務官上弦弓一張賜給入診待令醫女及藥物擧行本院下人等令該曹施賞又命書傳敎曰政官牌招開政上曰再明當行廟謁而慈宮患候異於他症予旣侍側躬檢藥物或欠致潔矣今則慈候旣已復常明當出齋於便殿矣敎秉鼎曰提調素艱於行步何以能連日往來於藥院鑄所之間乎秉鼎曰方當此時實忘行步之難矣上曰兔絲子今尙服之而果能得效否秉鼎曰雖爲連服而未見速效矣晩秀曰廟宮展謁時桂坊中印差備不可不備員而翊贊尹斗基在外未及上來改差令該曹差出何如上曰依爲之輔德金羲淳仍任可也出擧條仍命退諸臣以次退出
정조 24년
行都承旨李集斗坐左承旨沈象奎坐右承旨徐有聞坐直左副承旨李羲甲坐右副承旨朴崙壽坐同副承旨崔守魯坐直注書洪奭周仕金啓溫病假注書李允謙仕直事變假注書金箕殷仕
정조 24년
沈象奎啓曰明日大駕詣宗廟入齋室後王大妃殿惠慶宮問安何承旨進去乎敢稟傳曰右副承旨進去
정조 24년
傳于崔守魯曰同副承旨入侍
정조 24년
傳于李集斗曰今聞入來於閣中云當爲引見與時原任入來者同爲入侍事傳諭內閣原任直提學領相原任提學左相
정조 24년
傳于沈象奎曰領左相旣召見右相亦云入來於藥院與提調副提調入侍
정조 24년
承旨前望單子入之李集斗沈象奎落點
정조 24년
傳于徐有聞曰禮兵房承旨入侍
정조 24년
沈象奎以備邊司言啓曰卽見江原監司南公轍狀啓則以爲道內還穀自來不敷以其當分之數無以均分留庫各穀中四萬二千石特蒙準許事請令廟堂稟旨分付矣本道加分無歲無之雖在豐登之年所請之數亦不下於四萬餘石內外依狀請施行使之畢分後更以實數依例登聞何如傳曰允
정조 24년
庚申二月十八日辰時上御誠正閣同副承旨入侍藥房時原任閣臣同爲入侍時同副承旨朴崙壽同副承旨崔守魯假注書李允謙記注官承膺祚記事官李存秀原任直提學領議政李秉模原任提學左議政沈煥之藥房都提調李時秀提調李秉鼎副提調徐有聞原任直提學徐鼎修檢校直提學徐龍輔李晩秀原任直閣鄭大容金勉柱檢校直閣徐榮輔原任直閣金祖淳檢校直閣沈象奎以次進伏訖秉模等曰今日日氣甚好聖體候若何上曰一樣矣秉模等曰寢睡水剌之節亦何如上曰昨日以後少弛焦遑之心始得接職而其間未知何以經過也卿等多日承候勞攘實多故昨筵已有下敎今日則勿令入來者蓋爲卿等之少休而予亦浹旬侍側看檢藥物廟謁時恐欠致潔之道故今日則出齋際聞卿等之入來旣已入來則不可不召接乃以大臣中閣臣召見俾信昨日筵敎也秉模等曰王大妃殿氣候何如上曰一樣矣秉模等曰惠慶宮氣候快臻常度乎上曰受鍼後連傅糯米飯手部屈伸比再昨大勝漸臻勿藥之慶去夜寢睡間多安穩此莫非垂騭之休慶幸何言大抵常時氣候甚康旺朝多水剌進御以近來言之十日所進猶過於予之三日所食盥洗之節日以爲常如是而今番靜攝中自然勞動不無添劇之端矣旣幸鍼灸奏功不日勿藥則伹當歸功於醫官而當初白成一之開鍼專不稱停以致再昨夜之越添其醫術如是蒙昧而何以行醫於外間乎鄭允僑則爲人甚剛精可尙矣秉模等曰昨日臣等擧條伏承聖批賀儀之靳許雖出順志之聖意而宸誠所格慈候平復此何等莫大之慶乎有慶則有賀卽亦應行之典禮則其所飾慶之節不可以或近張大而斷不容已矣上曰予心之慶幸欣忭難以言語形容識慶之道豈待卿等之群請而以慈宮撝謙之德每事不欲張大此則卿等之所仰揣者且擧條批旨已言之矣自有受敎定式則到今豈敢一毫違越乎此所以未從卿等之請醫官則不可不分等施賞故昨已傳敎而康命吉之得除楊牧於渠甚壯矣雖然古則醫官中或有爲坡牧驪牧者但金孝儉柳光翼之入擬於楊牧望亦豈不與有榮乎秉模等曰聖敎誠然矣上曰明日動駕時觀光人將何以處之則好也此是冊禮後廟見也侍衛班行不可不整飭如儀以尊觀瞻道路民人之雜踏者所當嚴命禁飭而更思之都下士民皆欲奔走欣瞻以伸願戴之心如是而路傍屛門之一竝防遮亦甚如何卿等所見何如秉模曰屛門若洞開則必不無紛沓之慮其所儀衛整飭之道不可任其雜踏矣煥之等路傍若使之排坐則好矣而畢竟陣路漸縮恐無以作行矣上曰從所見更究好道理以爲兩便之地可也以東宮隨駕班次言之則自大駕後至兵判過了然後東宮儀仗排立其次排衛羅立又其次春坊列立其後東宮輦輿隨詣東宮輦輿之後大臣班立之此是古例而今番則衛內隨駕不必以此例論翊衛司殆同別雲劍萬安門出宮時先爲詣閤如承史班陪衛則立於仁政門外大殿儀仗則先爲出送東宮儀仗立諸天駕前稍近處作行儀注中雖不一一磨鍊以此知悉東宮衣襨內爲齎奉於大殿衣襨事亦爲分付尙方出宮時若由萬安門從仁政殿內進發則承史侍衛例皆分左右隨駕一行從殿後回旋於殿之東北隅一行回旋於殿之西南隅而近來則承史輩初不分行只取便近周旋者是豈成說乎近來問安班第次何以爲之也時秀曰以內閣班爲先政院藥房玉堂以次整齊矣上曰玉堂班宣後於藥房乎古則玉堂每立於政院之後而之先朝寶齡倦勤之時藥房連爲直宿故問安時藥房班立於玉堂之先矣丙申年果如例復古而未久又如前降等此則向來玉堂輩之自取而然也此後問安班更爲依前復古但動駕時班次則立於藥房之後事定式可也又敎秉模等曰東宮隨駕時師傅不爲祗迎於東宮故東宮輦輿近當師傅祗迎所則春坊掌務吏以師傅祗迎之意呼望東宮卽令說書往傳勿爲祗迎云云則師傅卽爲回身而立以安東宮之心此是例也卿其知之否秉模曰及承勿爲祗迎之敎暫爲躊躇而回身云矣上笑曰卿言甚貴矣以其躊躇者欲爲瞻仰之意而勿令祗迎則卽爲回身可也卿等詣闕時若逢貴主轎子則何以處之秉模等曰此則臣等當下馬避路而至於各司供上之逢看處只爲回馬首矣上曰內外之分自別如逢貴主轎子直爲下馬可也大抵惟今之世格例爲一分維持之道格例相守然後紀綱可立雖各司郞官罷推相續則庶可懲畏不然則不幾何安知不自至蕩然莫可收拾之境也以各司謄錄言之一嘉禮何等重大之事而顯廟辛卯年揀擇日字初不載錄於該曹儀軌及謄錄是豈成說戶曹亦然別例則雖是別例所管而前例房亦無前例之可考者如是而何以考例擧行乎自今謄錄一一記載俾無如前之弊事申飭可也又敎晩秀曰春坊事從近成制然後今日行一事明日行一事漸成朝廷貌樣卿與吏判斯速相議善爲之也堂下官之闕內出入時雖古之吏郞雨中不得張傘而桂坊則雨而張傘司隷前導豈不壯哉翊衛司廳直果已立役否晩秀曰廳直二名已爲立役云矣上曰凡屬春桂坊事以省略爲主者蓋爲其無弊而以踏印時紅氈所入言之其所進排番當改色此豈非無謂之甚者乎至若廳直之立役一從渠輩之自願或夤緣冒入愼勿如翰苑廳直推捉之弊可也晩秀曰謹依聖敎分付矣秉模曰尙衣提調金文淳聞有實病云今姑許遞何如上曰依爲之出擧條仍命退諸臣以次退出
정조 24년
庚申二月十八日午時上御便殿兵房承旨稟事閣臣同爲入侍時左承旨沈象奎右承旨徐有聞假注書李允謙記注官承膺祚記事官李存秀檢校直提學李晩秀以次進伏訖上敎晩秀曰嘉禮後廟見卽肅廟朝已例而今番則冊禮後廟見也儀注磨鍊所當詳審俄見儀注則有王世子仁政門外降輿云云門內旣不乘輿則門外之降輿云者亦豈成說若如儀注磨鍊則闕外祗迎雖除之仁政門外祗迎豈可闕之乎今番則衛內隨詣也東宮儀注中雖以駕少駐陪衛諸臣上馬等節次磨鍊而此則但儀注磨鍊而已擧行則不然者凡於駕後衛內隨詣時若出敦化弘化等門不爲降輿故也仁政門內初不乘輿則門外之降輿節次非可論更須詳細考見於列朝儀軌參量近日筵敎儀注磨鍊改修正以入可也晩秀曰世子宮封進各道新産物膳及朔膳待冊禮更待下敎封進事命下矣各名日方物物膳節扇及供上氷丁則何以爲之乎上曰此亦更待下敎擧行可也出擧條仍命退諸臣以次退出
정조 24년
行都承旨李集斗坐左承旨沈象奎坐右承旨徐有聞生左副承旨李羲甲坐右副承旨朴崙壽坐直同副承旨崔守魯坐直注書洪奭周仕金啓溫病假注書李允謙仕直事變假注書金箕殷仕
정조 24년
李集斗啓曰左參贊金文淳除拜後過三日不爲出肅依定式推考警責仍卽牌招察任何如傳曰允
정조 24년
庚申二月十九日午時上御便殿禮房承旨入侍時左承旨徐有聞假注書李允謙記注官承膺祚記事官李存秀以次進伏訖命書傳敎曰予之冊封最晩而冊後第三年始行廟謁初以九月十二日擇吉矣當日退定於念前不但與今日若有相符而已再昨亦言之凡事豐豫甚可懼慈候平復在於兩禮順成一禮將擧之際此際又行廟謁則或涉於稠疊直欲退定而未果焉者慈候平復之後以慈候退定反恐如何而然矣顧今細雨廉纖雖不至於霑服猶不若淸明且昨雖出齋便殿而於予心尙有所不敢自解者其間侍側於慈宮看檢藥物或久致潔也反復思之退行當然廟宮展謁更待下敎擇吉一依予之廟謁時退定之例事分付命出給標信解送軍兵仍命退承史以次退出
정조 24년
行都承旨李集斗坐左承旨沈象奎坐右承旨徐有聞坐直左副承旨李羲甲坐直右副承旨朴崙壽坐同副承旨崔守魯坐注書洪奭周仕金啓溫病假注書李允謙仕直事變假注書未差
정조 24년
藥房都提調李時秀提調李秉鼎副提調李集斗啓曰伏未審日間聖體若何寢睡水剌之節何如臣等率諸御醫趁早入診詳察聖候爲宜王大妃殿氣候何如惠慶宮氣候何如臣等不任區區伏慮敢來問安竝此仰稟答曰知道
정조 24년
沈象奎以都摠府言啓曰今日入直內三廳武兼禁軍及軍兵等中日習射請出標信傳曰知道
정조 24년
徐有聞啓曰來二十一日輪對日次矣敢稟傳曰後日次更稟
정조 24년
沈象奎啓曰備邊司郞廳來言今日賓廳日次而無時急稟定事不得來會云矣敢啓傳曰知道
정조 24년
沈象奎啓曰御營廳將官來言今日本廳軍兵日次私習云矣敢啓傳曰知道
정조 24년
沈象奎啓曰事變假注書金箕殷身病猝重勢難察任今姑改差何如傳曰允
정조 24년
傳于沈象奎曰軍士房承旨入侍
정조 24년
以慶尙監司申耆狀啓咸安等邑民家失火恤典依例題給事傳于崔守魯曰拔例顧助斯速奠接事回諭
정조 24년
徐有聞以弘文館言啓曰本館下番修撰趙得永以訓鍊都監從事官本營朔下上下時晝仕出去之意敢啓傳曰知道
정조 24년
沈象奎以備邊司言啓曰卽見忠淸監司金履永狀啓則以爲道內麰還自來不敷而若其最少處只以應分之數無路排比留庫麰中限五千石加分事請令廟堂稟旨分付矣今此所請數旣無多民情事勢不可不念依狀辭準許以爲及時分給之地何如傳曰允
정조 24년
庚申二月二十日未時上御便殿軍士房承旨入侍時左承旨沈象奎記事官洪奭周記注官承膺祚記事官李存秀檢校直提學李晩秀以次進伏訖上曰昨日動駕雖因雨退期而雨則好雨也予則退期二次後始行廟謁矣晩秀曰藥房問安春坊一員例爲進去而都提調入來之時則上番當進去若値下番兼直內閣之時上番又進藥房則春坊之空番事甚未安使下番替往似好矣上曰然矣命書榻敎曰梅仁萆麻膏封入于惠慶宮仍命退諸臣以次退出
정조 24년
行都承旨李鼎揆在外行左承旨李書九未肅拜行右承旨李益運未肅拜左副承旨申鳳朝在外右副承旨曺錫中未肅拜同副承旨柳憲周未肅拜前承旨崔守魯坐直注書洪奭周仕直金啓溫病假注書呂東植仕事變假注書李弘源仕
정조 24년
崔守魯啓曰行大司憲李城輔在外執義張至冕掌令趙彦哲鄭澣持平李敬臣呈辭持平柳台佐傳旨未下監察茶時之意敢啓傳曰知道
정조 24년
崔守魯啓曰來二十五日朝參日次矣敢稟傳曰停
정조 24년
傳于李羲甲曰左副承旨入侍
정조 24년
金箕殷改差代以韓耆裕爲事變假注書
정조 24년
韓耆裕在外代以李弘源爲事變假注書
정조 24년
崔守魯啓曰殿注書李允謙身病猝重勢難察任今姑改差何如傳曰允
정조 24년
李允謙改差代以呂東植爲假注書
정조 24년
以賓廳講書人望單子傳于崔守魯曰後日次爲之
정조 24년
以韓致海囚單子判付內付過放送爲良如敎
정조 24년
傳于崔守魯曰守令有闕之代令該曹口傳差出待下批當日辭朝
정조 24년
吏曹口傳政事以徐敎修爲淸州牧使南寅老爲仁川府使
정조 24년
崔守魯啓曰吏曹郞廳來言臺諫有闕政事取稟傳曰當日爲之
정조 24년
崔守魯啓曰吏曹郞廳來言政事當日爲之事命下而判書徐龍輔受由參判曺允大病不進參議未差不得開政云參判卽爲牌招何如傳曰允
정조 24년
以忠淸監司金履永啓本舒川郡堤堰不勤修治形止査實馳啓事判付內啓下備邊司爲旀舒川機池堤追聞其堰內作畓之狀昨年嚴飭築堰疏堤俾復其舊意謂奸民之計莫售而該倅趁卽擧行矣觀此査啓極爲駭然其委折更令道臣嚴査果由於怠忽所致則該守令拿致營門決杖懲礪事分付此邑此堤若此則他可推知見今春水方生雖難用力營邑擧行之來頭勤慢本司依昨冬例留意考察之意預爲着念爲良如敎
정조 24년
崔守魯啓曰卽伏見咸鏡監司具㢞放未放成冊則惡逆支屬及名在臺啓者一體列錄於仍秩道例雖有如此竝錄終涉未安該道臣從重推考原成冊還下送使之改修正上送何如傳曰法者常經也有司之臣惟當守經遵常不敢錙銖闊狹今見北關道臣狀本應坐及爲奴婢依定式不爲擧論爲說則得體甚矣此啓辭指何許罪人乎誠如爾等之言則不有法典爲道臣者亦當自下取捨乎然則未放秩名目革之亦可大抵俗習之難矯一何至此爾等不可不嚴處至於臺啓未停之類雖點下自在勿論道臣亦何可拔之乎爾等姑從寬典先施罷職今此處分非爲曠蕩意在明示好惡其於矯俗正習之方大有所關而然治不徯志人不率敎近日所謂此等啓辭雖似嚴於隄防其實則皆從難可矯莫可正之痼瘼中出來須用何術可以得來眞正堪任者置之六仙之列乎
정조 24년
以承旨房望傳于崔守魯曰都承旨許遞
정조 24년
崔守魯啓曰臣與右副承旨朴崙壽伴直矣俱爲罷職出去坐直無人右承旨徐有聞左副承旨李羲甲卽爲牌招何如傳曰該房其可曰不知同捧傳旨而餘皆遞差前望單子入之待下批牌招察任
정조 24년
承旨前望單子入之李鼎揆李書九李益運申鳳朝曺錫中柳憲周落點
정조 24년
崔守魯以義禁府言啓曰平安道放未放修啓冊子中本府所管定配罪人稟秩嘉山李德升安州崔雲羽趙昌城金恩翊宣川吳徹常鐵山李秉淳熙川金載謙博川柳豐逵未放秩碧潼申若樞等名下放字書下矣李德升崔雲羽趙金思翊吳徹常李秉淳金載謙柳豐逵申若樞等放送事分付該道道臣而金載謙則當初發配時禁錮年限稟旨草記批旨內禁錮卽放送以後事從後更稟可也事命下矣金載謙今已蒙放禁錮年限以幾年磨鍊乎敢稟傳曰知道
정조 24년
崔守魯以刑曹言啓曰因平安監司李泰永放未放修啓冊子龜城金得豐德川奴雙同陽德權培永柔魯成得三登李辰國德川李奉三三和金學洙鐵山趙必祚咸從李奎濟宣川金鼎九三和朱重雲朔州朴景承熙川禹光彬朔州林占孫三和姜翼文昌城崔鍵渭原李東炯三和金慶老宣川南夏尙白師球熙川安宗裕寧邊趙仁祿德川玄小奉龍川尹東憲郭山金雲大祥原金用大定州吳益瑞嘉山吳泰儉龍川朱光臣楚山李壽永朔州安潭寧遠趙貴孫朴就根价川崔致龍德川李俊培寧遠宋思游孟山崔萬伊雲山李得亨熙川千起聖泰川鄭思仁孟山韓萬甲甑山李春秀碧潼李載輝寧邊金興贊泰川金載厚權思奉嘉山延福實龜城姜應祥孟山權旭嘉山崔永鐸寧邊李樹祜泰川韓大隱老味郭山金古邑金鐵山孔贊周泰川成彭佑鐵山金載漢郭山尹快奉嘉山張廣金泰川柳世英龍川金長上咸從朴宗承郭山金險尙甑山權致明順川林宜煥郭山金鳳源順川金萬澤宣川秦興福三登薛啓亨定州韓萬得江東李學烈定州邊鎭極中和朴天根寧邊趙右奎中和鄭光忠碧潼李光寅江界金光五郭山朴杓東孟山申在吉甑山金益泰江東姜必周渭原李無應起朔州崔守太龍川秦順得鄭召史寧遠趙鎭海江西盧允喆郭山金大伊价川徐命斗咸從韓道新熙川金松奉甑山朴光一安州李奎應寧邊韓太得龜城成泰魯韓誠陽德崔東燁郭山李國寧熙川趙元瑞順安申用權嘉山李大興宣川金玉京定州李夏振郭山崔聖演李奭濟順川裵有龍德川金光德楚山朱福孫龜城金春光德川趙明彦孟山趙德奎肅川尹有增慈山姜熙哲博川庾德賓中和尹斗雄价川黃仁瑞祥原姜丁爲德川鄭雲長寧邊李行訥順川具成玉龍岡邊成守价川金再福宣川崔德敎昌城趙重得朔州金益祚价川曺命瑞渭原金武祥龜城丁次甲宣川文仁樞陽德曺允信孟山李羲祚雲山金召史楚山金者斤萬咸從崔得祐寧遠權成得渭原朴東春鐵山婢於仁伊寧遠韓師默渭原朴師斗德川僧大玉順川朴最根博川朴道範孫光吳鐵山奴進輝朔州李鉉鼎熙川崔雲岳博川金熙喆三登崔碩龍慈山金志潭殷山裵貴孫雲山金聖熙鐵山尹再信昌城宋德三雲山金致績龜城趙召史泰川申師權寧遠金光宅碧潼李宗源咸從奴卜山孟山張德溫德川李時培碧潼吳廷渭龜城朴鎭雄碧潼梁二才咸從申性默江界鄭世福祥原金守業三和崔宗煥价川李仁奎碧潼趙得新殷山金履顥祥原金官亥雲山李朱奉渭原洪明烈鐵山崔甲用渭原金昌允朔州黃龍瑞昌城金先伊朴萬興朔州金鎭秀碧潼金得哲寧邊金宅周寧遠金得哲泰川盧嶂鐵山兪希聃朴儀順楚山朴仁興宋泰根江界金成得林成彩龍川沈福永价川林嶪龜城姜必辰放字書下矣依書下蒙放罪人等卽爲放送事發關分付于該道道臣之意敢啓傳曰知道
정조 24년
吏曹判書徐龍輔疏曰伏以景籙川至王世子冠冊之禮誕擧於吉辰惠慶宮違豫之候遄復於不日此實宗社億萬年無疆之慶臣民歡忭曷有其極仍伏念天官寵除之命又何爲而及於臣身也臣於昨年猥叨見職揆分量材豈有一毫堪承之望而秪緣恩造如天飭命荐降怵畏之義居先斂縮之計反後雖不得不唐突出膺冒昧行政而首尾四五朔之間未效片事之對揚漫添一己之瘡疣中夜思惟尤悔過半何幸卸解擔負之命乃下於接勞客使之路臣於是且感且惶竊庶幾從今以往優游散漫永謝睢盱之場還遂拙約之素以圖餘生不報之報千萬不自意特地恩除自天有隕重簡於遞墨未晞之餘復玷於前度蔑效之地有若以渠代渠非此莫可者然噫此何擧也夫治道之汙隆專係用捨之臧否而選部者用捨之樞紐也自古爲天下國家何嘗有選部之不得人而用捨之能得其宜亦何嘗有用捨之不得宜而治道之能致郅隆耶唐虞之釐百工熙庶績豈不誠聖人事功而語其要則不過曰考績黜陟而已若臣駑下識不足以鑑別淑慝力不足以激楊淸濁夷考前後政注初無可紀之績徒積失職之譏律以唐虞考績之法宜其劃卽黜退明示用捨之意而乃反不計功過不由廟剡汲汲簡畀無少難愼其爲累九重之則哲招四方之嗤笑已無可言用捨之顚倒如此名器之屑越如此而欲望釐百工熙庶績而治道之郅隆不亦難乎適當慈候康復大小齊抃之辰未暇他顧章皇祗肅而因仍盤礴有愧私心況臣自近日以來重添毒感痰升而咳喘俱作聲澌而言語不通委頓床席㱡㱡欲盡以此證形雖微上所陳多少私義時日之內萬無强策赴公之望玆敢披瀝號籲於聽卑之下伏乞聖明俯賜鑑諒亟遞臣所帶銓銜以重官方以安私分不勝幸甚臣無任云云答曰省疏具悉卿其勿辭調理行公
정조 24년
庚申二月二十一日辰時上御便殿都承旨左副承旨入侍時行都承旨李集斗左副承旨李羲甲記事官洪奭周記注官金景煥記事官李存秀以次進伏訖上敎羲甲曰承旨知前錦伯之以機池堤事往復於華留者乎羲甲曰略見其往復之狀矣上曰旣以勿爲作畓嚴飭築堤之意有所下敎則今見湖西狀啓該邑擧行之慢忽極爲駭然矣仍命書狀啓判付訖命退承史以次退出
정조 24년
行都承旨閔台爀未肅拜行左承旨李書九坐行右承旨李益運坐直左副承旨曺錫中坐右副承旨柳憲周坐直同副承旨姜碩龜未肅拜注書洪奭周仕金啓溫病假注書呂東植仕直事變假注書李弘源仕
정조 24년
李書九啓曰行大司憲李城輔在外執義張至冕掌令趙彦哲鄭澣持平李敬臣呈辭一員未差監察茶時之意敢啓傳曰知道
정조 24년
李書九啓曰御營廳將官來言今日本廳軍兵日次私習云矣敢啓傳曰知道
정조 24년
柳憲周啓曰新除授行都承旨李鼎揆時在慶尙道安東地左副承旨申鳳朝時在京畿廣州地竝斯速乘馹上來事下諭何如傳曰許遞前望單子入之
정조 24년
備忘記楊州牧使康命吉下直長弓一張長箭一部片箭一部筒兒一箇賜給
정조 24년
承旨前望單子入之閔台爀姜碩龜落點
정조 24년
柳憲周啓曰新除授同副承旨姜碩龜年限已過何以爲之敢稟傳曰勿拘牌招
정조 24년
傳于柳憲周曰承旨房仍同副爲禮房
정조 24년
李書九以漢城府言啓曰近日追後老職朝官僉樞加設今日政擬入士庶人則可爲者依乙卯年例爲之而外方則狀啓修啓時直爲區別狀聞事分付而偕老者及俱在者竝與其內姓氏懸註之意一體分付事命下矣朝官僉樞下批人及士庶人可爲僉樞人中偕老及俱在人其妻姓氏年歲竝爲區別別單書入之意敢啓傳曰知道偕老及俱在人其夫人官敎今日政成給事分付吏曹可也
정조 24년
李益運以漢城府言啓曰朝官年七十士庶年八十以上遺漏人依下敎知委各部搜訪報來別單書入而北部居鄭東有年八十七當入於乙卯加資時而其時流離下鄕矣近始還接故一體書入之意敢啓傳曰知道追別單今日政依他例下批事分付可也
정조 24년
李書九以兵曹言啓曰加設五衛將金命淳趙重瞻徐有容李樂培金載恒李斗源趙亨逵李潤身權煒朴命球鄭義誠金鎭東李涑李顯民尹聚東李顯模韓箕鎭李宜朝洪若浩姜宅一權昌益李福休朴顯輔閔養洙尹爕彦尹宅東加設僉知中樞府事閔游金禧麟咸士謙金匡國金鳳郁金致恒康正夏申宅和李永馥鄭徵最柳楦李鳳翼崔起謙趙德亮趙有善沈斗漢趙鎰申鉐李藎輔李有幹申鉀金象行安載復高萬說鄭厚成金天澤鄭德晃金衡一徐命基李尙蕃金德鉉徐翰修鄭聖三朴成大李光春李亨道車萬圭金宇觀崔鎭華朴泰興趙琦崔溪金應淸高鳳允李載禎李邦喆尹光錫李世郁金致潤李天柱韓道元黃致範金光潤李匡旭張鳳翔金禹澤鄭喆臣文世出鄭興周韓景琦金景祚崔壽亨李禎百景重復李翼昌李春基金碩根丁昌百李興祐河弼晉李春英尹昌華趙德昌金宅坤金鎭源曺泰柱金世輝崔昌敏金兌琦田斗興安重昌李漢昌韓世輝劉宗斌金重河安泰龜李輔聖朴枝茂鄭昌輝吳命堅鄭運恒孫世大吳贊周沈翼賢鄭櫶兪漢翼洪繼祚劉錫亮金泰煒或肅拜或老難肅拜或在外未上來竝減下羽林衛將丁好南身病猝重勢難供職慶熙宮衛將高龍得以壯勇衛牌頭無暇入直呈狀乞遞洪仁爕在外上來無期竝改差何如傳曰允
정조 24년
有政吏批判書徐龍輔受由參判曺允大進參議未差右副承旨柳憲周進啓曰判書受由參議未差小臣獨政未安何以爲之敢稟傳曰仍爲之以兪漢寧爲大司諫李基慶爲持平南惠寬爲獻納趙得永爲副校理洪樂安爲修撰李晩秀爲尙衣提調趙鎭坤爲刑曹正郞金履錫爲尙衣僉正尹東晩爲漢城右尹趙弘鎭爲刑曹參議柳匡宇爲昭顯墓守衛官兼養賢庫主簿單李德鉉
정조 24년
以漢城右尹望筒傳于柳憲周曰京兆金吾中時帶劇務將任人許遞今日政差代其中同義禁窠陞資之後尙未爲之戶曹參判鄭日煥除授牌招察任
정조 24년
再政以李翊模爲左尹金魯敬爲健元陵令同義禁單鄭日煥以李敬一爲知義禁成鼎鎭爲鍾城府使
정조 24년
兵批判書趙鎭寬進參判尹光普病參議洪義浩入直參知李秉模病行左承旨李書九進以白泳鎭爲羽林將兪漢翼鄭櫶爲五衛將李璟爲慶熙將李元國金瑜爲僉知李龜雲爲文兼同知單池海達護軍李集斗李得濟副護軍沈象奎徐有聞中嶺別將單洪一範部將申光璧武兼鄭禹濟相換以韓宗澄康弼述柳世誠爲僉知
정조 24년
傳于柳憲周曰發遣吏郞諸執事淸齋典否摘奸以來
정조 24년
柳憲周以弘文館言啓曰本館下番闕直事甚未安新除授修撰洪樂安牌招入直應敎金銑副校理尹序東連呈辭單不爲行公竝卽牌招察任何如傳曰允
정조 24년
以應敎金銑副校理尹序東牌不進罷職傳旨傳于李書九曰只推
정조 24년
柳憲周以弘文館言啓曰本館下番無他推移之員不得已以上番姑降入直之意敢啓傳曰知道